Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: − Értékpapír-sorozat: a tõkepiacról szóló 2001. évi CXX. törvényben ekként meghatározott
Paragraph Index: 329

d) A tárgynapi értékpapír-állományokat jelentés készítés napja és a tárgynap között ismertté vált események figyelembevételével kell szerepeltetni az adatszolgáltatásban. I. 5. Az adatgyûjtés logikája és szerkezete Az adatgyûjtés fõ táblája a 01-es, szektorok szerinti megoszlást mutató tábla, ehhez kapcsolódik a 02-es a nem-rezidens szektort további alszektorokra tagoló, illetve 03-as, nem-rezidens szektort országbontásban részletezõ tábla. A 04-06 táblák segédtáblák, amelyeknek döntõen technikai szerepük van. A 04-es tábla adatai a többi táblában egyedi ISIN-, vagy PSZÁF-azonosítóval nem rendelkezõ értékpapírok azonosítását teszi lehetõvé. A 05 és 06 táblák biztosítják a 01-es táblában szereplõ értékpapír-állományok teljeskörûségét és a duplikációk elkerülését. Lehetõvé teszik továbbá, hogy a 01-es táblában jelentett összállományok összehasonlíthatóak legyenek a KELERszámla állományaival. II. Speciális kezelést igénylõ esetek II. 1. Néhány sajátos értékpapírügylet jelentésben való szerepeltetése − Másodlagos letétkezelés: Az értékpapírt a 01. táblában mindig az jelenti, aki az eredeti tulajdonossal letétkezelõként kapcsolatban van. Ezért többszörös letétkezelés esetén a következõket kell alkalmazni: Az a jelentõ letétkezelõ, akinél az értékpapírt tulajdonosa eredetileg elhelyezte, a 01-es és 05-ös táblában is jelenti az adott értékpapírt. A más jelentõ letétkezelõ által az adatszolgáltatónál elhelyezett értékpapírokat a 01. tábla kitöltésekor nem szabad szerepeltetni, ezek a 06-os táblába kerülnek. Elõfordulhat olyan eset is, hogy az adatszolgáltató a más jelentõ letétkezelõtõl kapott értékpapírt továbbadja letétkezelésre egy újabb jelentõ letétkezelõnek. Ekkor az adott értékpapírállománynak a 06-os és 05-ös táblában egyaránt meg kell jelennie (a 01. táblában viszont értelemszerûen nem szerepelhet). − Repó-ügyletek: Eladási és visszavásárlási megállapodások, amelyeknek két fajtája különböztetendõ meg ebben a jelentésben: az óvadéki és a szállításos repó. Óvadéki repó esetén az értékpapír vevõje csak korlátozott rendelkezési jogot szerez, míg szállításos repó esetén a vevõ teljes körûen rendelkezik a megvásárolt értékpapírok felett. Ezen adatgyûjtés keretében az a lényeges szempont, hogy a repó-ügyletben szereplõ értékpapírok kinek a birtokában vannak, ki rendelkezik felettük. Óvadéki repó-ügylet esetén a vevõ az ügylet idõtartama alatt az értékpapírral nem rendelkezik szabadon (pl. a KELER Rt-n keresztül végrehajtott ügyletek esetén az eladó számlájáról nem veszik le azt, csak zárolják), ezért az értékpapírt az eladó tulajdonaként kell jelenteni. Szállításos repó-ügylet esetén az értékpapír vevõje tulajdonosi és birtokosi jogot is szerez az értékpapír fölött (pl. a KELER Rt-n keresztül végrehajtott ügyletek esetén az értékpapírokat a pénzügyi teljesítéssel egyidejûleg az eladó KELER Rt-nél lévõ értékpapír-számlájáról transzferálják a vevõ értékpapír-számlájára), ezért az értékpapír vevõjének kell jelentenie, az eladó viszont nem szerepeltetheti a jelentésében. (Elõfordulhat, hogy a letétkezelõ saját ügyfelével köt szállításos repóügyletet, ezért a KELER-számláját nem érinti közvetlenül az ügylet, de ekkor is az elõbbiekkel analóg módon kell eljárni: vagyis, az adatszolgáltató eladói minõségében nem szerepeltetheti saját tulajdonaként az értékpapírt, viszont mint a vevõ letétkezelõje, a vevõ szektorában jelentenie kell.) − Kölcsönszerzõdések: A kölcsönszerzõdés keretében átadott értékpapírt minden esetben a kölcsönbevevõ tulajdonában kell kimutatni, a kölcsönbeadó állományában nem szerepelhet azon idõ alatt, amíg az kölcsönben van.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes